Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes /* JOIN/2014/015 final - 2014/0126 (NLE) */





SELETUSKIRI (1) Nõukogu määrusega (EÜ) nr 147/2003, mis käsitleb teatavaid piiranguid Somaalia suhtes,[1] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) ÜRO Julgeolekunõukogu võttis 5. märtsil 2014. aastal vastu resolutsiooni 2142 (2014), milles ta kinnitas veel kord Somaalia suhtes kehtestatud relvaembargot ning pikendas 25. oktoobrini 2014 otsust, mille kohaselt ei kohaldata relvaembargot relvade, laskemoona või sõjalise varustuse tarnimise või nõustamise, abi või väljaõppe pakkumise suhtes, mis on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek, välja arvatud teatavate toodete tarned, mis on sätestatud resolutsiooni 2111 (2013) lisas ning mille puhul on nõutav resolutsiooni 751 (1992) alusel loodud sanktsioonide komitee eelnev nõusolek. ÜRO Julgeolekunõukogu resolutsiooniga 2142 (2014) muudetakse samuti teavitamisnõudeid, mida kohaldatakse Somaalia julgeolekujõududele relvade, laskemoona või sõjalise varustuse tarnimise ning nõustamise, abi või väljaõppe pakkumise suhtes, ning muudetakse ka erandi tegemise menetlust, mida kohaldatakse resolutsiooni 2111 (2013) lisas sätestatud toodete tarnete suhtes. (3) Nõukogu võtab peatselt vastu otsuse, millega muudetakse otsust 2010/231/ÜVJP kooskõlas resolutsiooniga 2142 (2014). (4) Mõnede kõnealuste muudatuste rakendamiseks on vaja liidupoolset edasist tegevust. (5) Liidu välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EÜ) nr 147/2003. 2014/0126 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 26. aprill 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid ning millega tunnistatakse kehtetuks ühine seisukoht 2009/138/ÜVJP[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 27. jaanuari 2003. aasta määrusega (EÜ) nr 147/2003, mis käsitleb teatavaid piiranguid Somaalia suhtes,[3] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) ÜRO Julgeolekunõukogu võttis 5. märtsil 2014. aastal vastu resolutsiooni 2142 (2014), milles ta kinnitas veel kord Somaalia suhtes kehtestatud relvaembargot ning pikendas 25. oktoobrini 2014 otsust, mille kohaselt ei kohaldata relvaembargot relvade, laskemoona või sõjalise varustuse tarnimise või nõustamise, abi või väljaõppe pakkumise suhtes, mis on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek, välja arvatud teatavate toodete tarned, mis on sätestatud resolutsiooni 2111 (2013) lisas ning mille puhul on nõutav resolutsiooni 751 (1992) alusel loodud sanktsioonide komitee eelnev nõusolek. ÜRO Julgeolekunõukogu resolutsiooniga 2142 (2014) muudetakse samuti teavitamisnõudeid, mida kohaldatakse Somaalia julgeolekujõududele relvade, laskemoona või sõjalise varustuse tarnimise ning nõustamise, abi või väljaõppe pakkumise suhtes, ning muudetakse ka erandi tegemise menetlust, mida kohaldatakse resolutsiooni 2111 (2013) lisas sätestatud toodete tarnete suhtes. (3) Nõukogu võttis ... . aprillil 2014 vastu nõukogu otsuse 2014/.../ÜVJP,[4] millega muudetakse otsust 2010/231/ÜVJP kooskõlas ÜRO Julgeolekunõukogu resolutsiooniga 2142 (2014). (4) Teatav osa kõnealustest meetmetest kuuluvad Euroopa Liidu toimimise lepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Nõukogu määrust (EÜ) nr 147/2003 tuleb seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 147/2003 muudetakse järgmiselt: Artikli 2a punkt e asendatakse järgmisega: „e) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, välja arvatud seoses III lisas sätestatud toodetega, kui täidetud on järgmised tingimused: i) asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek, ning ii) Somaalia föderaalvalitsus või alternatiivina liikmesriik, kes pakub rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2142 (2014) punktidega 3 ja 4 teavitanud ÜRO Julgeolekunõukogu resolutsiooni 751 (1992) punkti 11 alusel asutatud komiteed vähemalt viis päeva enne sellise rahastamise, rahalise toetuse, tehnilise nõustamise, abi või väljaõppe mis tahes pakkumist, mis on ette nähtud üksnes Somaalia föderaalvalitsuse julgeolekujõudude arendamiseks, et tagada Somaalia elanike julgeolek.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] EÜT L 24, 29.1.2003, lk 2. [2] ELT L 105, 27.4.2010, lk 17. [3] EÜT L 24, 29.1.2003, lk 2. [4] ELT L …